לין גריר

לין טרנס גריר הבן (באנגלית: .Lynn Terence Greer Jr; נולד ב-23 באוקטובר 1979 בפילדלפיה, פנסילבניה) הוא כדורסלן עבר אמריקאי. גובהו 1.88 מטר והוא שיחק בעמדות הגארד.

קורות חיים 
גריר נולד וגדל בדרום מערב פילדלפיה, ושיחק בצעירותו מול שחקני NBA נוכחיים, כדוגמת קובי בראיינט, ג'מיר נלסון, רונלד מארי, ראשיד וולאס, ריצ'רד המילטון, מאליק רוז, מאליק אלן וקוטינו מובלי. הוא שימש את אוניברסיטת טמפל כאשר שיחק עבור קבוצת הכדורסל של המכללה, "טמפל אוולס", תחת אימונו של ג'ון צ'אניי. בעונתו האחרונה בקבוצה, הוא העמיד ממוצעים של 39.7 דקות למשחק והוביל את הקבוצה עם 23.2 נקודות למשחק, כולל שיא קריירה של 47 נקודות בניצחון 67-70 על מכללת ויסקונסין. הוא הוביל את טמפל לשלב שמונה האחרונות בטורניר המכללות, שם היא הפסידה למישיגן סטייט.

לפני קריירת ה-NBA שלו, גריר שיחק באופן מקצועני בליגה האיטלקית, הליגה הרוסית, הליגה הפולנית והליגה היוונית, ובקבוצת "גרינוויל גרוב" מליגת הפיתוח של ה-NBA. ב-2004, עת שיחק בסלאסק וורוקלאב הפולנית, הוא זכה בתואר  של היורוליג. ביולי 2006 הוא חתם בקבוצת ה-NBA מילווקי באקס, במדיה שיחק לפני פתיחת עונת 2003.

בשל תפקידו המוגבל במילווקי, גריר החליט לעבור לאולימפיאקוס היוונית, וחתם על חוזה לשנתיים בקבוצה ב-24 בספטמבר 2007. בעונת 2007/08 של ליגת העל היוונית, הוא קלע בעונה הסדירה 12.4 נקודות בממוצע למשחק ב-24.1 דקות. בפלייאוף הוא שיחק ב-12 משחקים, במהלכם קלע 14.9 נקודות ומסר 2.7 אסיסטים בממוצע למשחק. ב-19 משחקים במסגרת היורוליג הוא העמיד ממוצעים של 16.3 נקודות ו-3.6 אסיסטים למשחק.

בספטמבר 2009 עבר גריר לקבוצת פנרבחצ'ה אולקר מהליגה הטורקית.

ביוני 2015, בגיל 35, הודיע גריר על פרישה ממשחק.

גריר הוא בנו של לין גריר האב, כדורסלן שנבחר בסיבוב ה-11 (המקום ה-170 הכללי) בדראפט ה-NBA 1973, ושל אלמה גריר. דודנו הוא שדר הרדיו של בוסטון דויד אנדרסון.

קישורים חיצוניים 

 לין גריר באתר היורוליג
 סטטיסטיקות באתר Basketball-reference

הערות שוליים

כדורסלנים אפרו-אמריקאים
כדורסלנים אמריקאים
כדורסלני אוניברסיטת טמפל
כדורסלני גרינוויל גרוב
כדורסלני אולימפיאקוס
כדורסלני דינמו מוסקבה
כדורסלני מילווקי באקס
כדורסלני אולימפיה מילאנו
כדורסלני אזובמאש מריופול
כדורסלני אוניקס קאזאן
כדורסלני דרושפאקה
שחקני NBA שלא נבחרו בדראפט
כדורסלני הארלם גלובטרוטרס
פנסילבניה: כדורסלנים
אמריקאים שנולדו ב-1979